open-index/open-wikipedia-markdown huggingface dataset:
পিপল’স চয়েজ পুরস্কার

**পিপল চয়েজ পুরস্কার** হচ্ছে একটি পুরস্কার অনুষ্ঠান, যেখানে মানুষকে ও জনপ্রিয় সংস্কৃতিগুলোকে পরিচয় করিয়ে দেওয়া হয়। এটি একটি বার্ষিক অনুষ্ঠান ও ১৯৭৫ সাল থেকে এটি অনুষ্ঠিত হয়ে আসছে। এই অনুষ্ঠানে বিজয়ীরা সম্পূর্ণ সাধারণ মানুষের ভোটে নির্বাচিত হন। অনুষ্ঠানটি সিবিএস টেলিভিশন চ্যানেলে প্রচারিত হয়, এবং এটির প্রযোজক প্রক্টর এন্ড গ্যাম্বল।

পিপল'স চয়েজ পুরস্কারের প্রথম অনুষ্ঠাটি প্রযোজনা করেন বব স্টাইভারস, ১৯৭৫ সালে। আর প্রথম পুরস্কার প্রাপ্ত চলচ্চিত্রটি ছিলো *[[দ্য স্ট্রিং]]* (১৯৭৪-এর সেরা চলচ্চিত্র হিসেবে), প্রথম সেরা অভিনেত্রী নির্বাচিত হয়েছিলেন বারবারা স্ট্রেইস্যান্ড, এবং জন ওয়েইন ছিলেন প্রথম সেরা অভিনেতা। বার্ষিক একটি অনুষ্ঠান হিসেবে এটি মর্যাদা পাওয়া শুরু করে ১৯৭৭ সালে ৩য় পিপল'স চয়েজ পুরস্কার অনুষ্ঠান থেকে, যখন ৩৫.৩ মিলিয়ন দর্শক দেখতে পান যে অভিনেত্রী ফারাহ ফসেট সেরা টেলিভিশন তারকা হিসেবে এই পুরস্কারটি জেতেন, এবং সেরা চলচ্চিত্র নির্বাচিত হয় স্টার ওয়ার্স। সেই সাথে পুনরায় স্ট্রেইস্যান্ড এবং ওয়েইন যথাক্রমে সেরা চলচ্চিত্র অভিনেত্রী ও অভিনেতার পুরস্কারটি জিতে নেন।

প্রক্টর এন্ড গ্যাম্বল এই অনুষ্ঠানটির প্রথম ও একমাত্র অর্থদাতা (প্রযোজক)। প্রতিষ্ঠানটি ১৯৮২ সালে স্ট্রাইভারসের কাছ থেকে এর প্রযোজনা স্বত্ত্ব কিনে নেয়।

## তথ্যসূত্র ও বহিঃসংযোগ
* পিপল চয়েজ পুরস্কারে ভোট দেওয়ার ওয়েবসাইট
* সাবেক বিজয়ীদের তথ্যকেন্দ্র *[[লস অ্যাঞ্জেলস টাইমস]]*-এর সৌজন্যে
* তথ্য ও ফলাফল  — ইন্টারনেট মুভি ডেটাবেজ
* জনসাধারণের অংশগ্রহণের পুরস্কার, *[[ভ্যারাইটি (ম্যাগাজিন)|ভ্যারাইট]]*-এর নিবন্ধ; জানুয়ারি ২০০৬।
* এলএ টাইমস-এর সমালোচনা 

বিষয়শ্রেণী:মার্কিন টেলিভিশন পুরস্কার
বিষয়শ্রেণী:পিপল’স চয়েজ পুরস্কার
বিষয়শ্রেণী:মার্কিন চলচ্চিত্র পুরস্কার
বিষয়শ্রেণী:মার্কিন সঙ্গীত পুরস্কার
বিষয়শ্রেণী:১৯৭৫-এ প্রবর্তিত পুরস্কার
বিষয়শ্রেণী:প্রক্টর অ্যান্ড গ্যাম্বল
মনোপ্লেন

**মনোপ্লেন** হল এক জোড়া আড়ষ্ট ডানা (fixed wing) বিশিষ্ট আকাশ যান বা বিমান । মনোপ্লেনের সাথে তুলনীয় আকাশ যান বাইপ্লেন এবং ট্রাইপ্লেনের যথাক্রমে দুই জোড়া এবং তিন জোড়া আড়ষ্ট ডানা থাকে । বিংশ শতাব্দীর ত্রিশের দশকের শেষ দিকে মনোপ্লেনই ছিল সর্বাধিক প্রচলিত আড়ষ্ট ডানার আকাশ যান ।

## প্রকার ভেদ

বিমানের মূল দেহ কাঠামো বা fuselage এর সাথে ডানা জোড়া কীভাবে সংযুক্ত, তার উপর নির্ভর করে নিম্নরূপে মনোপ্লেনের শ্রেনীবিভাগ করা হয়:

* নিচু ডানা: ডানার নিম্নপৃষ্ঠ দেহ কাঠামোর সাথে একই উচ্চতায়
* মাঝামাঝি ডানা: দেহ কাঠামোর মাঝামাঝি জায়গায় ডানা সংযুক্ত
* স্কন্ধ ডানা: দেহ কাঠামোর মধ্যখানের থেকে উপরে ডানা সংযুক্ত
* উঁচু ডানা: ডানার ঊর্ধ্ব পৃষ্ঠ যখন দেহ কাঠামোর উপরিভাগের সাথে একই উচ্চতায়
* parasol-wing: ডানা দেহ কাঠামোর সাথে সরাসরি যুক্ত নয় এবং গাঠনিক সমর্থন দেয়া হয় যখন strut এর মাধ্যমে অথবা (পুরান মডেলের ক্ষেত্রে) তারের মাধ্যমে

## আরও দেখুন
বাইপ্লেন

ট্রাইপ্লেন

বিষয়শ্রেণী:বিমান
বিষয়শ্রেণী:মনোপ্লেন
বিষয়শ্রেণী:ডানার বিন্যাস
জিয়া (দ্ব্যর্থতা নিরসন)

**জিয়া** একটি আরবি নাম।

জিয়া দ্বারা বুঝানো যেতে পারেঃ

## ব্যক্তি
* জিয়াউর রহমান - বাংলাদেশের প্রয়াত রাষ্ট্রপতি
* খালেদা জিয়া - বাংলাদেশের সাবেক প্রধানমন্ত্রী
* জিয়া মারি কারাঞ্জি - প্রয়াত মার্কিন ফ্যাশন মডেল
* জিয়া আহমেদ - বাংলাদেশ সেনাবাহিনীর প্রাক্তন জেনারেল
* জিয়াউল হক (সমাজসেবক)
* জিয়াউল হক

## চলচ্চিত্র
* জিয়া (চলচ্চিত্র) - ১৯৯৮ সালে মুক্তিপ্রাপ্ত যুক্তরাষ্ট্রের একটি ইংরেজি চলচ্চিত্র
অলমুভি

**অলমুভি** বা **অল মুভি গাইড** হচ্ছে চলচ্চিত্রের একটি বাণিজ্যিক ডেটাবেজ বা তথ্যভাণ্ডার। এখানে চলচ্চিত্র তারকা, চলচ্চিত্র, ও টেলিভিশন ধারাবাহিকের তথ্য সংরক্ষণ করা হয়। আর্কাইভিস্ট মাইকেল আর্লউইন অলমুভি প্রতিষ্ঠা করেন। তিনি অলমিউজিক ও অলগেমস-এরও প্রতিষ্ঠাতা।

## তথ্যসূত্র

## বহিঃসংযোগ
* Allmovie - including terms of use 

বিষয়শ্রেণী:চলচ্চিত্র ওয়েবসাইট
বিষয়শ্রেণী:অনলাইন চলচ্চিত্র ডেটাবেজ
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি
বিষয়শ্রেণী:১৯৯৮-এ প্রতিষ্ঠিত গণমাধ্যম কোম্পানি
বিষয়শ্রেণী:১৯৯৮-এ ক্যালিফোর্নিয়ায় প্রতিষ্ঠিত
হাপর

[thumb| [বাংলাদেশ|বাংলাদেশের একটি কামারশালায় হাপর ব্যবহার হচ্ছে।]]
**হাপর** হচ্ছে কামারদের ব্যবহৃত এক ধরনের বাতাস প্রবাহিত করার ব্যবস্থা যার দ্বারা কয়লার আগুন-কে উস্কে রাখা হয়। এই আগুনে ধাতব, প্রধানত লোহা, গরম করে তাকে পিটিয়ে বিভিন্ন আকারের জিনিস তৈরি হয়।

## ব্যুৎপত্তি
"হাপর" শব্দটি একটি দেশি শব্দ।

## তথ্যসূত্র

বিষয়শ্রেণী:যন্ত্র
বিষয়শ্রেণী:প্রাচীন মিশরীয় প্রযুক্তি
বিষয়শ্রেণী:প্রাচীন গ্রিক প্রযুক্তি
বিষয়শ্রেণী:প্রাচীন রোমান প্রযুক্তি
বিষয়শ্রেণী:চীনা উদ্ভাবন
বিষয়শ্রেণী:গ্রিক উদ্ভাবন
বিষয়শ্রেণী:ফায়ারপ্লেস
বিষয়শ্রেণী:সরঞ্জাম
ভারতের সীমানা পুনর্নির্ধারণ কমিশন

**ভারতের সীমানা পুনর্নির্ধারণ কমিশন** (ইংরেজি: **Delimitation commission** বা **Boundary commission**) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে।

সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই।

## পূর্ববর্তী কমিশনসমূহ
অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল:
* ১৯৫২ সালের সীমানা পুনর্নির্ধারণ আইন বলে ১৯৫২ সালে স্থাপিত সীমানা পুনর্নির্ধারণ কমিশন;
* ১৯৬২ সালের সীমানা পুনর্নির্ধারণ আইন বলে ১৯৬৩ সালে স্থাপিত সীমানা পুনর্নির্ধারণ কমিশন;
* ১৯৭২ সালের সীমানা পুনর্নির্ধারণ আইন বলে ১৯৭৩ সালে স্থাপিত সীমানা পুনর্নির্ধারণ কমিশন;
* ২০০২ সালের সীমানা পুনর্নির্ধারণ আইন বলে ২০০২ সালে স্থাপিত সীমানা পুনর্নির্ধারণ কমিশন।

১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম।
## ২০০২ সালের কমিশন
২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়। ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়।

আসাম, মণিপুর, অরুণাচল প্রদেশ, নাগাল্যান্ড এবং ঝাড়খণ্ড এমন কতগুলি রাজ্য যেগুলি সীমানা পুনর্নির্ধারণ কমিশন 2002 দ্বারা কভার করা যায়নি৷

২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন।

## তথ্যসূত্র

## বহিঃসংযোগ
* Interesting facts about Lok Sabha Constituencies
* Karnataka assembly polls

বিষয়শ্রেণী:ভারতে নির্বাচন
বিষয়শ্রেণী:ভারতের সংসদ
বিষয়শ্রেণী:২০০২-এ ভারত
বিষয়শ্রেণী:ভারতের নির্বাচনী এলাকা
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)

**স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক বা টেলিচলচ্চিত্র)** হচ্ছে স্ক্রিন অ্যাক্টরস গিল্ড অ্যসোসিয়েশনের দেওয়া একটা পুরস্কার। কোনো অভিনেত্রীকে কোনো মিনি ধারাবাহিক বা টেলিচলচ্চিত্রে অভিনয়ে পারদর্শীতা প্রদর্শনের স্বীকৃতিস্বরূপ এই পুরস্কার দেওয়া হয়। সাম্প্রতিক বিজয়ী মিশেল উইলিয়ামস *[[ফস/ভেরডন]]* মিনি ধারাবাহিকে অভিনয়ের জন্য এই পুরস্কার লাভ করেন।

## মনোনয়নপ্রাপ্ত ও বিজয়ী
[থাম্ব|110px|[জোঅ্যান উডওয়ার্ড *[[ব্রিদিং লেসনস্‌]]* (১৯৯৪) টিভি চলচ্চিত্রে অভিনয়ের জন্য এই পুরস্কার লাভ করেন।]]
[থাম্ব|110px|[ক্যাথি বেট্‌স *[[The Late Shift (film)|দ্য লেট শিফট]]* (১৯৯৬) টিভি চলচ্চিত্রে অভিনয়ের জন্য এই পুরস্কার লাভ করেন।]]
[থাম্ব|110px|[হ্যালি বেরি *[[ইন্ট্রোডিউসিং ডরোথি ড্যানড্রিজ]]* (১৯৯৯) টিভি চলচ্চিত্রে ডরোথি ড্যানড্রিজ চরিত্রে অভিনয়ের জন্য এই পুরস্কার লাভ করেন।]]

[থাম্ব|110px|[ক্লেয়ার ডেইন্স টেম্পল গ্র্যান্ডিন (২০১০) টিভি চলচ্চিত্রে টেম্পল গ্র্যান্ডিন চরিত্রে অভিনয়ের জন্য এই পুরস্কার লাভ করেন।]]
[থাম্ব|110px|[কেট উইন্সলেট *[[Mildred Pierce (miniseries)|মিলড্রেড পিয়ার্স]]* (২০১১) মিনি ধারাবাহিকে অভিনয়ের জন্য এই পুরস্কার লাভ করেন।]]
[থাম্ব|110px|[জুলিঅ্যান মুর *[[Game Change (film)|গেম চেঞ্জ]]* (২০১২) টিভি চলচ্চিত্রে অভিনয়ের জন্য এই পুরস্কার লাভ করেন।]]
[থাম্ব|110px|[ফ্রান্সেস ম্যাকডোরম্যান্ড *[[Olive Kitteridge (miniseries)|অলিভ কিটেরিজ]]* (২০১৪) মিনি ধারাবাহিকে অভিনয়ের জন্য এই পুরস্কার লাভ করেন।]]
[থাম্ব|110px|[সারা পলসন *[[দ্য পিপল ভার্সাস ও. জে. সিম্পসন: আমেরিকান ক্রাইম স্টোরি]]* (২০১৬) মিনি ধারাবাহিকে মার্সিয়া ক্লার্ক চরিত্রে অভিনয়ের জন্য এই পুরস্কার লাভ করেন।]]
[থাম্ব|110px|[নিকোল কিডম্যান *[[Big Little Lies (TV series)|বিগ লিটল লাইজ]]* (২০১৭) মিনি ধারাবাহিকে অভিনয়ের জন্য এই পুরস্কার লাভ করেন।]]

:

### ১৯৯০-এর দশক

### ২০০০-এর দশক

### ২০১০-এর দশক

## আরও দেখুন
* গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টেলিভিশন চলচ্চিত্র)

## তথ্যসূত্র

## বহিঃসংযোগ

বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:সেরা অভিনেত্রী বিভাগে টেলিভিশন পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
শামসুল ইসলাম আলমাজী

**শামসুল ইসলাম আলমাজী** (মৃত্যু ২২শে অক্টোবর ২০০৯) ছিলেন একজন বাংলাদেশী চিত্রসাংবাদিক। তিনি আর্ন্তজাতকি খ্যাতিম্পন্ন আলোকচিত্রশিল্পী। তিনি বিচিত্রার সাংবাদিক ও সম্পাদক ছিলেন।

তিনি পারকিনসন্স রোগে ভুগে ২০০৯ সালের ২২শে অক্টোবর ঢাকায় মৃত্যুবরণ করেন।

## তথ্যসূত্র

বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:বাংলাদেশী চিত্রসাংবাদিক
বিষয়শ্রেণী:সিরাজগঞ্জ জেলার ব্যক্তি
জিয়া (চলচ্চিত্র)

***জিয়া*** হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।

## কাহিনী সংক্ষেপ
জিয়া কারাঞ্জি ফিলাডেলফিয়ায় জন্ম নেওয়া একটি মেয়ে যে, ফ্যাশন মডেল হবার আকাঙ্ক্ষায় নিউ ইয়র্ক সিটিতে আসেন। শীঘ্রই তিনি প্রভাবশালী ফ্যাশন এজেন্ট ভিলহেলমিনা কুপারের নজরে পড়েন। জিয়ার চলনভঙ্গি এবং সৌন্দর্য খুব তাড়াতাড়িই মডেলিং শিল্পে তার একটি অবস্থান তৈরিতে ভূমিকা রাখে। কিন্তু তার ভেতরে জমাট বেধে থাকা একাকিত্ব তাকে মাদকের প্রতি আগ্রহী করে তোলে। জিয়া কোকেন-এ আসক্ত হন। জিয়া তার রূপসজ্জাকর লিন্ডার সাথে সমকামী প্রেমের সম্পর্কে জড়িয়ে পড়েন। লিন্ডার প্রতি জিয়ার বিশেষ উচ্ছ্বাস প্রকাশ পেতো। তাদের এই প্রেম প্রথম শুরু হয় যখন তারা দুজনে একটি নগ্ন চিত্রগ্রহণে অংশ নেন। এরপর একসময় লিন্ডা একসময় জিয়ার মাদকাসক্তির কথা জানতে পারে, এবং জিয়াকে এটা ছাড়ার সময় বেঁধে দেয়। জিয়া মাদককেই গ্রহণ করে। ফলশ্রুতিতে লিন্ডার সাথে তার সম্পর্কে ছেদ পড়ে, এবং জিয়ার মা তাকে হিরোইন থেকে মুক্ত করতে একটি মাদকাসক্তি নিরাময় ও পুর্নবাসন কেন্দ্রে ভর্তি করে দেন। কঠোর চেষ্টার ফলে অবশেষে সে মাদকাসক্তি থেকে মুক্ত পায়, কিন্তু ততোদিনে এইচআইভি'র জীবাণু তার শরীরে বাসা বেঁধেছে। এইচআইভি জীবাণুযুক্ত সূচ-সিরিঞ্জ ব্যবহারের ফলে তার দেহে এ জীবাণুর সংক্রমণ ঘটে। অবশেষে এইডস-এ আক্রান্ত হয়ে ১৯৮৬ সালে, মাত্র ২৬ বছর বয়সে জিয়ার মৃত্যু ঘটে।

## চরিত্রসমূহ

## বহিঃসংযোগ
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র‎
বিষয়শ্রেণী:১৯৯৮-এর টেলিচলচ্চিত্র
বিষয়শ্রেণী:উৎসবিহীন নিবন্ধ
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:হেরোইন আসক্তি সম্পর্কে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:চলচ্চিত্রে নারী উভকামিতা
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:১৯৯৮-এর চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:ফিলাডেলফিয়ার পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার

**ধারাবাহিক, মিনি ধারাবাহিক, বা টেলিচলচ্চিত্রে সেরা পার্শ্ব অভিনেত্রী বিভাগে গোল্ডেন গ্লোব পুরস্কার** হচ্ছে একটি বার্ষিক টেলিভিশন পুরস্কার। হলিউড ফরেন প্রেস অ্যাসোসিয়েশন প্রতি বছর এই পুরস্কার প্রদান করে আসছে। এই পুরস্কারটি টেলিভিশন ধারাবাহিক, মিনি ধারাবাহিক, বা টেলিচলচ্চিত্রে কোন বছরে পার্শ্ব চরিত্রে সেরা অভিনয়ের স্বীকৃতি হিসেবে প্রদান করা হয়। ২৮তম গোল্ডেন গ্লোব পুরস্কার আয়োজনে প্রথমবার এই পুরস্কার প্রদান করা হয় এবং ১৯৭১ সালের ৫ই ফেব্রুয়ারি প্রদত্ত এই পুরস্কারে *ম্যানিক্স*-এ অভিনয়ের জন্য গেইল ফিশার সর্বপ্রথম এই পুরস্কার লাভ করেন। ১৯৮০ সালের পূর্বে এটি **সেরা পার্শ্ব অভিনেত্রী - টেলিভিশন ধারাবাহিক** নামে প্রদান করা হত।

## বিজয়ী ও মনোনীতদের তালিকা

**সেরা পার্শ্ব অভিনেত্রী - টেলিভিশন ধারাবাহিক**
### ১৯৭০-এর দশক

**সেরা পার্শ্ব অভিনেত্রী - ধারবাহিক, মিনি ধারাবাহিক বা টেলিচলচ্চিত্র**
### ১৯৮০-এর দশক

### ২০০০-এর দশক

### ২০১০-এর দশক

### ২০২০-এর দশক

## আরও দেখুন
* স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)

## তথ্যসূত্র

বিষয়শ্রেণী:গোল্ডেন গ্লোব পুরস্কার
বিষয়শ্রেণী:সেরা পার্শ্ব অভিনেত্রী বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
জনি লি মিলার

**জোনাথন "জনি" লি মিলার** (), যিনি **জনি লি মিলার** (জন্ম: ১৫ নভেম্বর, ১৯৭২) নামে সমধিক পরিচিত, একজন ইংরেজ অভিনেতা।

## প্রাথমিক জীবন
দক্ষিণপশ্চিম লন্ডনের কিংসটন আপন এভন-এ জনি লি মিলারের জন্ম। তার মায়ের নাম অ্যান লি ও বাবা অ্যালান মিলার। মিলারের মা একটি নাটক প্রযোজনা প্রতিষ্ঠানে কাজ করতেন এবং *লস্ট এন্ড ফাউন্ড*-এর মতো বহু চলচ্চিত্রে তাকে অভিনয় করতে দেখা গেছে। এছাড়া বাবা অ্যালান মিলার প্রথমে একজন মঞ্চ অভিনেতা হিসেবে তার পেশাজীবন শুরু করলেও পরবর্তীকালে তিনি বিবিসি'র মঞ্চ ব্যবস্থাপকরূপে কাজ করেন। প্রথম দিকের জেমস বন্ডের ছবিগুলোতে *এম* চরিত্রে অভিনয় করে মিলারের দাদা বার্নাড লি বেশ জনপ্রিয় হয়েছিলেন। মিলার একবার বলেছিলেন, ছোটবেলায় তার বোনের সাথে টেলিভিশন কেন্দ্রে *টপ অফ দ্য পপ্‌স* ও *ব্লু পিটার* নামে দুটো অনুষ্ঠানের নির্মাণ দেখাটা এখন পর্যন্ত তার অন্যতম একটি পছন্দের স্মৃতি। তিনি পড়াশোনা করেছেন কিংসটন আপন এভনের টিফিন স্কুলে, এবং সেখানেই তার প্রথম অভিনয়ের অভিজ্ঞতা হয়। তিনি বিদ্যালয়ের টিফিন সুইং ব্যান্ড-এ কাজ করতেন। ১৭ বছর বয়সে অভিনয়ের টানে মিলার স্কুল ছাড়েন।

## ব্যক্তিগত জীবন
২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তারা মালিবুতে বিয়ে করেন, কারণ তারা তাদের প্রথম সন্তানটি আশা করছিলেন। তাদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তার ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন।

মিলার চেলসি ফুটবল ক্লাবের একজন সমর্থক। তিনি একজন ম্যারাথন দৌড়বিদ, এবং প্রায় সময়ই তিনি দাতব্য প্রতিষ্ঠান ম্যানকাপ-কে আর্থিক সহায়তা দেন। ২০০৮ সালের লন্ডন ম্যারাথনে তিনি ৩ ঘণ্টা ১ মিনিট ৪০ সেকেন্ড দৌড়েছিলেন। ২০০৬ সালে তিনি ম্যারাথন ডেস স্যাবেল্‌স-এ দৌড়ানোর জন্য চুক্তিপত্রে স্বাক্ষর করেছিলেন, কিন্তু টেলিভিশন ধারাবাহিক *স্মিথ*-এর সাথে এক চুক্তিপত্রের বাধার দরূণ তিনি দৌড়ানো বাদ দিতে হয়। অবশেষে তিন পর্ব চলার পর টিভি ধারাবাহিকটির সাথে মিলারের চুক্তিটি বাতিল হয়ে যায়।

## তথ্যসূত্র

## বহিঃসংযোগ
* 

বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:লন্ডনের অভিনেতা
বিষয়শ্রেণী:ইংরেজ শিশু অভিনেতা
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেতা
দেশ অনুযায়ী ইসলাম

right|400px|thumb|শতাংশের হিসাবে মুসলমান জনসংখ্যা
**মুসলিম জনসংখ্যা** বলতে বিশ্বে ইসলামের অনুসারী লোকেদের সংখ্যা বোঝায়। ২০০৯-এ পরিচালিত এক গবেষণায় দেখা গিয়েছে, বিশ্বে মোট জনসংখ্যার প্রায় চার ভাগের এক ভাগ মুসলমান। এ গবেষণা অনুযায়ী বর্তমান বিশ্বের জনসংখ্যা প্রায় ৭৫৫ কোটি, যার মধ্যে মুসলমানদের সংখ্যা প্রায় ১৯০ কোটি। বিশ্বে মোট ৫৬ টি মুসলিমপ্রধান দেশ আছে এবং বর্তমানে বিশ্বে মোট জনসংখ্যার প্রায় ২৩% মুসলিম। মুসলিমদের মধ্যে প্রায় ২০% এশিয়ায় বসবাস করে। ইন্দোনেশিয়ায় প্রায় ২০ কোটি ৩০ লাখ মুসলিম বাস করে, যা বিশ্বের মোট মুসলিম জনসংখ্যার প্রায় ১৩%। পাকিস্তানে ১৭ কোটি ৪০ লাখ, ভারতে ১৭ কোটি ৭২ লাখ, বাংলাদেশে ১৬ কোটি ৯৮ লাখ ২৮ হাজার ৯১১। এবং ইরান ও তুরস্কে ৭ কোটি ৪০ লাখ মুসলিম বসবাস করে। এই ছয় দেশে বিশ্বের মুসলমান জনসংখ্যার প্রায় ৫৩% বাস করে।

বিশ্বের মধ্যে এশিয়ায় প্রায় ৮৫% মুসিলম বসবাস করে এবং এশিয়ার মুসলমানদের মধ্যে আবার প্রায় অর্ধেক বাস করে দক্ষিণ এশিয়ায়। মধ্যপ্রাচ্য, উত্তর আফ্রিকায় ৩১ কোটি ৫০ লাখ মুসলিম বসবাস করে। নিম্ন-সাহারা এলাকায় প্রায় ২৪ কোটি মুসলিমের বসবাস, যা মোট মুসলমান জনসংখ্যার প্রায় ১৫%। তাছাড়া প্রায় ৩০ কোটি মুসলমান বাস করে পৃথিবীর অন্যান্য দেশে। ভারতে মুসলিমদের সংখ্যা বিশ্বে তৃতীয়, যা ইন্দোনেশিয়া ও পাকিস্তানের পরে। চীনে জনসংখ্যার প্রায় ২ কোটি ২০ লাখ মুসলমান যা সিরিয়ার থেকে বেশি অন্যদিকে রাশিয়ার মুসলমান জনসংখ্যা ১ কোটি ৬০ লাখ যা জর্ডান ও লিবিয়া দুই দেশের মুসলমান জনগোষ্ঠীর চেয়েও বেশি। ইউরোপে প্রায় ৩ কোটি ৮০ লাখ মুসলমান বসবাস করে।

## দেশসমূহ অনুযায়ী তালিকা

নিচের তালিকাটি পিউ রিসার্স সেন্টারের জনসংখ্যা-বিষয়ক প্রতিবেদন থেকে নেওয়া হয়েছে (যেগুলিতে আছে) যা ২৭শে জানুয়ারি ২০১১ সালে প্রকাশিত হয়।

### মহাদেশ অনুযায়ী

## তথ্যসূত্র

## বহিঃসংযোগ
* Pew Forum on Religion and Public Life-এর ওয়েবসাইট  

বিষয়শ্রেণী:ইসলাম সম্পর্কিত তালিকা
বিষয়শ্রেণী:জনপরিসংখ্যান
রোদ

thumb|right|240px|মেঘের কোলে রোদ, ডান্সটানবার্গ, নর্দাম্বারল্যান্ড, ইংল্যান্ড।

**রোদ** বা **সূর্যের আলো** বা **সূর্যরশ্মি** বা **সূর্যালোক** অথবা **রোদের আলো** হলো সূর্য হতে যে তড়িৎচৌম্বকীয় তরঙ্গ বা আলোকরশ্মি পৃথিবীতে এসে পড়ে। পৃথিবীর বায়ুমণ্ডল সূর্যরশ্মির অনেক অংশ শোষণ করে নেয়। বায়ুমণ্ডল ভেদ করে রোদের আলোকরশ্মি ও তাপ পৃথিবীর পৃষ্ঠে এসে পৌছায়। সূর্য হতে পৃথিবীতে আলোকরশ্মি এসে পৌঁছাতে প্রায় ৮.৩ মিনিট সময় লাগে। বিশ্ব আবহাওয়া সংস্থার সংজ্ঞানুসারে পৃথিবীর পৃষ্ঠে সূর্যালোকের তীব্রতা প্রতি বর্গমিটারে অন্তত ১২০ ওয়াট হলে তাকে ***রোদ*** বলা যায়।

সরাসরি সূর্যালোকের উজ্জ্বলতার পরিমাণ হলো প্রায় ৯৩ লুমেন। এর মধ্যে অবলোহিত, দৃশ্যমান, এবং অতিবেগুনী আলোক রশ্মি রয়েছে। উজ্জ্বল সূর্যালোক পৃথিবীপৃষ্ঠে প্রতি বর্গমিটার এলাকায় প্রায় ১০০,০০০ ক্যান্ডেলা পরিমাণ আলোকরশ্মি দিয়ে থাকে।

রোদের আলোয় উদ্ভিদের সালোকসংশ্লেষণ প্রক্রিয়া সম্পন্ন হয়ে থাকে।

## পরিমাপ
পৃথিবীপৃষ্ঠে পৌঁছানো আলোর পরিমাপ করার জন্য পৃথিবীর কক্ষপথ এবং বায়ুমণ্ডলের বিচ্যুতি হিসেবে আনতে হয়। রোদের তীব্রতা (*E*ext), বছরের (dn) তম দিনে নিচের সূত্রানুসারে পরিমাপ করা যায়।

:E_{\rm ext}=E_{\rm sc}\left[1+0.034 \cdot \cos\left(2\pi\frac{{\rm dn}-3}{365}\right)\right],
যেখানে জানুয়ারির ১ তারিখে dn=১, জানুয়ারির ২ তারিখে dn=২ ইত্যাদি। সূত্রে (dn−3) ব্যবহারের কারণ হলো আধুনিককালে পৃথিবীর পেরিহিলিওন, তথা সূর্যের সবচেয়ে নিকটবর্তী থাকার এবং সর্বাধিক উজ্জ্বলতার সময়টি ঘটে জানুয়ারির ৩ তারিখে।

সূর্যের উজ্জ্বলতার ধ্রুবক (*E*sc), এর মান হলো 128×103 লাক্স। সরাসরি প্রমিত উজ্জ্বলতা (*E*dn), পরিমাপ করা যায় নিচের সূত্রানুসারে,
:E_{\rm dn}=E_{\rm ext}\,e^{-cm},

যেখানে *c* হলো বায়ুমন্ডলীয় প্রতিসরণের গুণাংক, এবং *m* তুলনামূলক আলোকীয় বায়ুভর।

## তথ্যসূত্র

বিষয়শ্রেণী:সূর্য
বিষয়শ্রেণী:আলো
বিষয়শ্রেণী:আলোকবিজ্ঞান
বিষয়শ্রেণী:পৃথিবী
বিষয়শ্রেণী:আবহাওয়া
বিষয়শ্রেণী:আবহাওয়াবিজ্ঞান
বিষয়শ্রেণী:জলবায়ু
বিষয়শ্রেণী:জলবায়ু পরিবর্তন
বিষয়শ্রেণী:সৌর শক্তি
বিষয়শ্রেণী:আলোর উৎস
বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
ব্র্যাড পিট

**উইলিয়াম ব্র্যাডলি "ব্র্যাড" পিট** () (জন্ম: ১৮ ডিসেম্বর, ১৯৬৩) একজন মার্কিন অভিনেতা ও চলচ্চিত্র প্রযোজক। তাকে পৃথিবীর অন্যতম আকর্ষণীয় একজন ব্যক্তি হিসেবে ধরা হয়, আর এর পেছনে গুরুত্বপূর্ণ অবদান রাখে তার পর্দার বাইরের জীবন সম্পর্কিত গণমাধ্যমের সংবাদগুলো। পিট দুইবার একাডেমি পুরস্কারের জন্য মনোনীত হয়েছেন, এবং চারবার গোল্ডেন গ্লোব পুরস্কারের জন্য মনোনীত হয়ে একবার তা জিতেছেন।

## কর্মজীবন
টেলিভিশনে অতিথি উপস্থিতির মাধ্যমে পিট তার অভিনয় জীবন শুরু করেন। এরকম একটি টেলিভিশন ধারাবাহিক হচ্ছে ১৯৮৭ সালে সিবিএস থেকে প্রচারিত ধারাবাহিক নাটক *ডালাস*-এ। ১৯৯১ সালে পথচলচ্চিত্র থেলমা এন্ড লুইস-এ জিনা ডেভিসের বিপরীতে একজন হিচ হাইকারের বিপরীতে অভিনয় করে তিনি ভালো পরিচিত লাভ করেন। *আ রিভার রান্‌স থ্রু ইট* (১৯৯২) ও *ইন্টারভিউ উইথ দ্য ভ্যাম্পায়ার* (১৯৯৪) চলচ্চিত্রে মূল ভূমিকায় অভিনয়ের মাধ্যমে তার বড় বাজেটের চলচ্চিত্রে অভিনয় শুরু।
## ব্যক্তিগত জীবন
অভিনেত্রী গিনেথ প্যালট্রোর সাথে খুব ভালো একটি সম্পর্কে জড়িয়ে থেকে. তিনি পরর্তীতে বিয়ে করেন অভিনেত্রী জেনিফার অ্যানিস্টনকে। পাঁচ বছর বিবাহতি থাকার পর তাদের বিবাহবিচ্ছেদ ঘটে। ২০০৯ পর্যন্ত তিনি অভিনেত্রী অ্যাঞ্জেলিনা জোলির সাথে একসাথে বাস করছেন, যা বিশ্বব্যাপী মিডিয়ার নজর কেড়েছে। তার এবং জোলির ম্যাডক্স, জাহারা, প্যাক্স নামে তিনটি দত্তক নেওয়া সন্তান আছে, সেই সাথে রয়েছে নিজের জন্ম দেওয়া তিন সন্তান শিলোহ, নক্স, ও ভিভিয়ান। প্ল্যান বি এন্টারটেইনমেন্ট নামে পিটের একটি প্রযোজনা প্রতিষ্ঠান রয়েছে, যা ২০০৭ সালে সেরা চলচ্চিত্র বিভাগে একাডেমি পুরস্কারপ্রাপ্ত ছবি *[[দ্য ডিপার্টেড]]* প্রযোজনা করে। জোলির সাথে সম্পর্কে শুরু হবার পর তিনি যুক্তরাষ্ট্র ও যুক্তরাষ্ট্রের বাইরে আন্তর্জাতিকভাবে বিভিন্ন সামাজিক কর্মকাণ্ডে জড়িত আছেন।

## তথ্যসূত্র

## বহিঃসংযোগ

* 
* 
* 
* Ancestry at Genealogy.com
* Not On Our Watch - Founded by: George Clooney, Brad Pitt, Matt Damon, Don Cheadle, Jerry Weintraub

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নাস্তিক
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
ডায়নামাইট

**ডায়নামাইট** এক ধরনের বিস্ফোরক যা নাইট্রোগ্লিসারিন ব্যবহার করে তৈরি করা হয়। নোবেল পুরস্কারের প্রবর্তক আলফ্রেড নোবেল ডায়নামাইট আবিষ্কার করেন এবং ১৮৬৭ খ্রীস্টাব্দে এর প্যাটেন্ট নিবন্ধন করেন। বিভিন্ন শোষক পদার্থ দিয়ে নাইট্রোগ্লিসারিন কে শোষণ করিয়ে নিয়ে ডায়নামাইট তৈরি করা হয়। এসব শোষক দ্রব্যের মধ্যে রয়েছে কিসেলগুড় (kieselgur: যুক্তরাষ্ট্রের বানান; kieselguhr: যুক্তরাজ্যের বানান) নামক মাটি, করাতগুঁড়ো ইত্যাদি।

এটি সাধারণত ২০ সেন্টিমিটার লম্বা এবং ২.৫ সেন্টিমিটার ব্যাসার্ধের কাঠি আকারে কিনতে পাওয়া যায়। এটিকে উচ্চমাত্রার বিষ্ফোরক হিসেবে বিবেচনা করা হয়। এটি টি.এন.টি এর চেয়ে ৬০ ভাগ বেশি শক্তিশালী।

আর এক ধরনের ডায়নামাইট নাইট্রোগ্লিসারিনে নাইট্রোসেলুলোজ এবং সামান্য পরিমাণে কিটোন মিশিয়ে তৈরি করা হয়। যা তরল নাইট্রোগ্লিসারিনের চেয়ে অনেক বেশি নিরাপদ।

## ব্যবহার
[thumb|left| [ডগলাস বাঁধ তৈরির সময় ডায়নামাইট বসানো হচ্ছে, ১৯৪২.]]

ডায়নামাইট খনিতে,পাথর উত্তোলনের সময় এবং নির্মাণ কারখানায় ব্যবহৃত হয়। এক সময় যুদ্ধক্ষত্রেও এটি প্রচুর ব্যবহৃত হত, তবে নাইট্রোগ্লিসারিনের অস্থিতিশীলতার কারণে এবং বিশেষ করে ঠান্ডায় জমে যাওয়ার কারণে এটির সামরিক ব্যবহার নেই।

## ইতিহাস
[thumb|150px|[আলফ্রেদ নোবেল এর নাইট্রোগ্লিসারিনের জন্য প্যাটেন্ট আবেদন১৮৬৪]]
ডায়নামাইট আবিষ্কার করেছিলেন আলফ্রেদ নোবেল। এটি ছিল সে সময় ব্যবহৃত বারুদের চেয়ে উচ্চ মাত্রার বিষ্ফোরক।আলফ্রেদ ১৮৬৭ সালের ৭ মে ইংল্যান্ডে, ১৮৬৭ সালের ১৯ অক্টোবর সুইডেনে ডায়নামাইটের প্যাটেন্ট করান। তিনি ডায়নামাইট বিক্রয় করতেন *"নোবেলের বিষ্ফোরক গুড়ো*" ( Nobel's Blasting Powder) নামে।আবিষ্কারের অল্প কিছু দিনের মধ্যেই এর চাহিদা বাড়তে থাকে। এটি ছিল বারুদ এবং নাইট্রোগ্লিসারিনের চেয়ে অধিক নিরাপদ। নোবেল তার প্যাটেন্ট কঠোর ভাবে নিয়ন্ত্রণ করতেন। কেউ অবৈধ ভাবে ডায়নামাইট উৎপাদন করলে দ্রুত তা বন্ধ করার ব্যবস্থা করতেন। এরপরেও যুক্তরাষ্ট্রে কিছু ব্যবসায়ী কিছুটা ভিন্ন উপায়ে ডায়নামাইট উৎপাদন করে তার প্যাটেন্ট নিয়েছিল।

## বহিঃসংযোগ
* Alfred Nobel
* Oregon State Police - Arson and Explosives Section (Handling instructions and photos) 
* Big bang
* Detonator cables 

বিষয়শ্রেণী:বিস্ফোরক
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:সুয়েডীয় উদ্ভাবন
শ্যামা সংগীত

[thumb|250px|শ্যামাসঙ্গীতের প্রধান আরাধ্যা দেবী [কালী]]
**শ্যামাসংগীত** কালী-বিষয়ক বাংলা ভক্তিগীতির একটি জনপ্রিয় ধারা। এই শ্রেণির সঙ্গীত শাক্তপদাবলির একটি বিশিষ্ট পর্যায়। শাক্তকবিরা প্রধানত তন্ত্রাশ্রয়ী দর্শনে বিশ্বাসী ছিলেন বলে শ্যামাসংগীতে তন্ত্রদর্শন নানাভাবে দ্যোতিত। শ্যামাসঙ্গীতের পদগুলিতে কালী বা শ্যামা মাতৃরূপে ও ভক্ত সাধক সন্তানরূপে কল্পিত। ভক্তের প্রাণের আবেগ, আকুতি, আবদার, অনুযোগ, অভিযোগ, দুঃখ-কষ্ট-যন্ত্রণার নিবেদন ছন্দোবদ্ধ হয়ে গীতধারায় প্রকাশিত হয়েছে এই পর্যায়ে। এই কারণে সাধনতত্ত্বের পাশাপাশি আত্মনিবেদনের ঘনিষ্ঠ আকূতি শ্যামাবিষয়ক পদগুলিতে অপূর্ব কাব্যময় হয়ে উঠেছে। শুধু তাই নয়, সমাজজীবন ও লৌকিক সম্পর্কের বন্ধনে আবদ্ধ এই পদাবলির অধ্যাত্মতত্ত্ব শেষাবধি পর্যবসিত হয়েছে এক জীবনমুখী কাব্যে।

শ্যামাসঙ্গীতের ধারাটি বিকাশলাভ করে খ্রিষ্টীয় অষ্টাদশ শতাব্দীতে। এই সময় বঙ্গদেশে বিশেষত পশ্চিমবঙ্গে এক রাজনৈতিক ও সামাজিক সংকটকালে বৈষ্ণব ধর্মানুশীলনের পরিবর্তে শাক্তদর্শন ও শক্তিপূজা ক্রমশ জনপ্রিয় হয়ে উঠতে থাকে। তার কারণ দেবী আদ্যাশক্তি মহামায়ার সতীরুপের শক্তিপীঠগুলির অনেকগুলিই বঙ্গদেশে। সেই শক্তিপীঠগুলিকে কেন্দ্র করে প্রাচীনকাল থেকেই  হয়ে এসেছে শক্তিসাধনা। তারই ফলস্রুতিতে উদ্ভূত হয় শাক্তসাহিত্য। শ্যামাসঙ্গীতের শ্রেষ্ঠ কবি প্রাঙ্গন তরফদার ও রামপ্রসাদ সেন এবং শাক্তপদাবলির জগতে তার পরেই স্থান কমলাকান্ত ভট্টাচার্যের। এই দুই দিকপাল শ্যামাসংগীতকার ছাড়াও অষ্টাদশ ও ঊনবিংশ শতাব্দীতে বেশ কয়েকজন বিশিষ্ট পদকর্তা এই ধারায় সংগীতরচনা করে শাক্তসাহিত্য ও সর্বোপরি শাক্তসাধনাকে জনপ্রিয় করে তোলেন। এঁদের মধ্যে উল্লেখযোগ্য – কৃষ্ণচন্দ্র রায়, শম্ভুচন্দ্র রায়, নরচন্দ্র রায়, হরুঠাকুর অ্যান্টনি ফিরিঙ্গি, রামনিধি গুপ্ত (নিধুবাবু), কালী মির্জা, দাশরথি রায় (দাশুরায়) প্রমুখ। অনেক মুসলমান কবিও শ্যামাসঙ্গীতের ধারায় নিজ নিজ কৃতিত্ব স্থাপন করে গেছেন, এদের মধ্যে অন্যতম হলেন বিদ্রোহী কবি কাজী নজরুল ইসলাম। অন্যদিকে এই শতাব্দীর জনপ্রিয় শ্যামাসঙ্গীত গায়কদের অন্যতম হলেন পান্নালাল ভট্টাচার্য, ধনঞ্জয় ভট্টাচার্য, রামকুমার চট্টোপাধ্যায়, নির্মল মুখোপাধ্যায় প্রমুখ। এই ধারার সঙ্গীতের অন্যতম খ্যাতনামা সুরকার প্রফুল্ল ভট্টাচার্য, চিত্ত রায়, ভোলানাথ বিশ্বাস, রবিন চট্টোপাধ্যায়, বিশু মুখোপাধ্যায়, নিখিল চট্টোপাধ্যায় প্রমুখ।

## আরও দেখুন

* কালী
* শাক্তধর্ম
* শাক্তপদাবলি
* উমাসংগীত (আগমনী-বিজয়া)
* রামপ্রসাদ সেন
* কমলাকান্ত ভট্টাচার্য
* কাজী নজরুল ইসলাম

## তথ্যসূত্র

* অমরেন্দ্রনাথ রায় (সম্পাদিত); *শাক্তপদাবলী (চয়ন);* কলিকাতা বিশ্ববিদ্যালয়, কলকাতা, ২০০২ (একাদশ সংস্করণ)
* অসিতকুমার বন্দ্যোপাধ্যায়; *বাংলা সাহিত্যের ইতিবৃত্ত, তৃতীয় খণ্ড: দ্বিতীয় পর্ব;* মডার্ন বুক এজেন্সি প্রাইভেট লিমিটেড, কলকাতা, ২০০১
* ত্রিপুরাশঙ্কর সেনশাস্ত্রী; *শাক্ত পদাবলী: সাধন-তত্ত্ব ও রসবিশ্লেষণ*; এস ব্যানার্জি অ্যান্ড কোং ও বামা পুস্তকালয়, কলকাতা, ১৯৮৮
* Thompson, Edward. J. and Spencer, Arthur Marshman, *Bengali Religious Lyrics, Śākta,* Oxford University Press, London, 1923. http://www.pgeu.net/dirs/pge/pge06/100198/e100198-h.html

বিষয়শ্রেণী:ভারতীয় সঙ্গীত
বিষয়শ্রেণী:হিন্দু সঙ্গীত
*
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাঙালি সংস্কৃতি
বিষয়শ্রেণী:বাংলা সঙ্গীত
বিষয়শ্রেণী:শাক্তধর্ম
বিষয়শ্রেণী:সঙ্গীতের ভারতীয় ধরন
হ্যাকারস (চলচ্চিত্র)

***হ্যাকারস*** (), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে।

## কাহিনী সংক্ষেপ
১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়।

ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে *[[দ্য আউটার লিমিটস (১৯৬৩ এর টিভি ধারাবাহিক)|দ্য আউটার লিমিটস]]*-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)।

## নির্মাণ
চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে।

## তথ্যসূত্র

## বহিঃসংযোগ
* 
* Original MGM/UA website (on Archive.org)
* Hacked website - Original MGM/UA website after defacement by the Internet Liberation Front (on Archive.org)

বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:মার্কিন অপরাধমূলক চলচ্চিত্র
বিষয়শ্রেণী:প্রযুক্তি-রোমাঞ্চকর চলচ্চিত্র
বিষয়শ্রেণী:১৯৯৫-এর পটভূমিতে চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:মার্কিন কিশোর চলচ্চিত্র
বিষয়শ্রেণী:১৯৮৮-এর পটভূমিতে চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:পাইনউড স্টুডিওজে ধারণকৃত চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
মি. অ্যান্ড মিসেস. স্মিথ (২০০৫-এর চলচ্চিত্র)

***মি. অ্যান্ড মিসেস. স্মিথ*** () হচ্ছে ২০০৫ সালে নির্মিত একটি অ্যাকশনধর্মী রোমান্টিক কমেডি চলচ্চিত্র। এটির পরিচালক ছিলেন ডউগ লাইম্যান এবং চলচ্চিত্ররূপ দিয়েছেন সাইমন কিনবার্গ। মূল সঙ্গীত পরিচালক হচ্ছেন জন পাওয়েল। ছবির শ্রেষ্ঠাংশে অভিনয় করেছেন ব্র্যাড পিট ও অ্যাঞ্জেলিনা জোলি। ছবিতে দেখা যায় তারা দুজন স্বামী-স্ত্রী এবং তাদের দাম্পত্য জীবন অত্যন্ত একঘেয়েমী পূর্ণ। তাদের মধ্যে একটি মিল যে তারা দুজনেই গোপন হত্যাকারী, যদিও তারা পরস্পরের এ পেশা সম্পর্কে প্রথমে অবগত ছিলেন না। কিন্তু তারা তাদের নিজ নিজ পেশাগত জীবন সম্পর্কে যথেষ্ট গোপনীয়তা বজায় রেখে চলতেন। এই চলচ্চিত্রটির একটি উপন্যসরূপ পরবর্তীকালে প্রকাশ পায়। উপন্যাসটি লেখেন ক্যাথি এন ডুবস্কি। *মি. এন্ড মিসেস. স্মিথ*-এর ডিভিডির জার্মান সংস্করণ বিশ্বব্যাপী বিতর্কের সৃষ্টি করে, কারণ ডিভিডিতে কপি করার সময় ডিভিডির সাথে একটি রুটকিট সংযুক্ত হয়ে গিয়েছিলো।

## কুশীলব
* ব্র্যাড পিট - জন স্মিথ
* অ্যাঞ্জেলিনা জোলি - জেন স্মিথ
* ভিন্স ভন - এডি
* অ্যাডাম ব্রডি - বেঞ্জামিন "দ্য ট্যাংক" ডাঞ্জ
* কেরি ওয়াশিংটন - জেসমিন
* কিথ ডেভিড - ফাদার
* ক্রিস ওয়েইৎজ - মার্টিন কোলম্যান
* র‍্যাচেল হান্টলি - সুজি কোলম্যান
* মিশেল মনাঘান - গোয়েন
* স্টেফানি মার্চ - জুলি
* জেনিফার মরিসন - জেড
* পেরি রিভস - জেসি
* উইলিয়াম ফিচনার - ডক্টর ওয়েক্সলার
* অ্যাঞ্জেলা বাসেট - মি. স্মিথের বস (কণ্ঠ)

## তথ্যসূত্র

## বহিঃসংযোগ

* 
* 
* 
* 
* 
* 
* Simon Kinberg's original treatment for the film 

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের অপরাধমূলক হাস্যরসাত্মক চলচ্চিত্র
বিষয়শ্রেণী:২০০০-এর দশকের মারপিঠধর্মী চলচ্চিত্র
বিষয়শ্রেণী:২০০০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন অপরাধমূলক হাস্যরসাত্মক চলচ্চিত্র
বিষয়শ্রেণী:মার্কিন মারপিঠধর্মী হাস্যরসাত্মক চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন ক্ষ্যাপা হাস্যরসাত্মক চলচ্চিত্র
বিষয়শ্রেণী:রিজেন্সি এন্টারপ্রাইজেসের চলচ্চিত্র
বিষয়শ্রেণী:সামিট এন্টারটেইনমেন্টের চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:রোমে ধারণকৃত চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:দম্পতি সম্পর্কে চলচ্চিত্র
বিষয়শ্রেণী:২০০০-এর দশকের প্রণয়ধর্মী অ্যাকশন চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:ভার্জিনিয়ার পটভূমিতে চলচ্চিত্র
বিষয়শ্রেণী:রিজেন্সির চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
জাতিসংঘ শরণার্থীবিষয়ক হাইকমিশনার শুভেচ্ছাদূত

**জাতিসংঘ শরণার্থীবিষয়ক হাইকমিশনার শুভেচ্ছাদূত** () বলতে জাতিসংঘের জাতিসংঘ শরণার্থীবিষয়ক হাইকমিশনার সংগঠনটিতে তারকাব্যক্তিত্বদের জন্য নির্ধারিত একটি প্রতিনিধিত্বমূলক পদ বোঝায়। তাদেরকে এই পদে অভিষিক্ত করা হয় এজন্য যে, তারা তাদের মেধা ও খ্যাতি শরণার্থীদের পক্ষে বিশ্বে জনমত সৃষ্টি করতে সাহায্য করবেন।

## বর্তমান জাতিসংঘ শরণার্থীবিষয়ক হাইকমিশনার শুভেচ্ছাদূত
জাতিসংঘ শরণার্থীবিষয়ক হাইকমিশনারের বর্তমান শুভেচ্ছাদূত ও তাদের অভিষেকের বছরঃ-

* বারবারা হেনড্রিক্স (পশ্চিমা ধ্রুপদী সঙ্গীতশিল্পী), ১৯৮৭
* আদেল ইমাম (অভিনেতা), ২০০০
* অ্যাঞ্জেলিনা জোলি (অভিনেত্রী), ২০০১
* জর্জিও আরমানি (ডিজাইনার), ২০০২
* জুলিয়ান ক্লার্ক (সঙ্গীতশিল্পী), ২০০৩
* অসভাল্ডো লেপোর্ট (অভিনেতা), ২০০৬
* জর্জ ডালার্স (গায়ক), ২০০৬
* মুয়াজ্জেজ এরসয় (গায়ক), ২০০৭
* খালেদ হোসেইনি (লেখক), ?
* ক্রিস এক্যুইনো, (অভিনেত্রী), ২০১১
*তাহসান রহমান খান (সংগীতশিল্পী বাংলাদেশ), ২ জানুয়ারি ২০২১

## বহিঃসংযোগ
* জাতিসংঘ শরণার্থীবিষয়ক হাইকমিশনার শুভেচ্ছাদূতেরা

বিষয়শ্রেণী:জাতিসংঘ
বিষয়শ্রেণী:জাতিসংঘের শুভেচ্ছাদূত
জর্জ ওয়ালেস (চলচ্চিত্র)

***জর্জ ওয়ালেস*** () হচ্ছে ১৯৯৭ সালে নির্মিত একটি টেলিচলচ্চিত্র। এটির পরিচালক জন ফ্রাঙ্কেনহাইমার, এবং এতে শ্রেষ্ঠাংশে অভিনয় করেছেন গ্যারি সিনাইস, মারে উইনিংহ্যাম, ও অ্যাঞ্জেলিনা জোলি। এই চলচ্চিত্রটির জন্য পরবর্তী বছর, পরিচালক জন ফ্রাঙ্কেনহাইমার, গ্যারি সিনাইস, মারে উইনিংহ্যাম এমি পুরস্কার লাভ করেন। ১৯৯৬ সালে মার্শাল ফ্রেডি'র রচিত জীবনীমূলক উপন্যাস *দ্য ক্লাসিক পোর্ট্রেট অফ আলাবামা গভর্নর জর্জ ওয়ালেস* অনুসারে চলচ্চিত্রটি তৈরি। চলচ্চিত্রটির মূল চিত্রনাট্য লেখার সাথেও মার্শাল ফ্রেডি যুক্ত ছিলেন।

সমালোচকদের দ্বারা এই ছবিটি বিশেষভাবে প্রশংসিত হয়। এমি পুরস্কারের সাথে সাথে ছবিটি সেরা মিনি ধারাবাহিক/টেলিচলচ্চিত্র বিভাগে গোল্ডেন গ্লোব পুরস্কারও লাভ করে। অ্যাঞ্জেলিনা জোলিও এ চলচ্চিত্রে জর্জ ওয়ালেসের দ্বিতীয় স্ত্রী'র চরিত্রে অভিনয়ের করে গোল্ডেন গ্লোব পুরস্কার লাভ করেন।

## কাহিনী সংক্ষেপ
*জর্জ ওয়ালেস*-এর কাহিনী একজন বিতর্কিত রাজনীতিকের জীবনকে ঘিরে আবর্তিত হয়েছে, যিনি ১৯৫০-এর দশকে আলাবামা'র বারবারা কাউন্টির একজন সার্কিট আদালতের বিচারক হিসেবে তাঁর পেশাজীবন শুরু করেন, এবং পরবর্তীতে ধাপে ধাপে আলাবামা'র ইতিহাসে সবচেয়ে ক্ষমতাশালী গভর্নররূপে আবির্ভূত হন। চলচ্চিত্রে তাঁর প্রতিকৃতির ফুটিয়ে তুলতে বর্ণবাদের পক্ষে সেই সময়ে তাঁর জনপ্রিয় দৃষ্টিভঙ্গিকে ফুটিয়ে তোলা হয়েছে। এই ছবিতে আরো যা বিধৃত হয়েছে তাঁর মধ্যে আছে রাষ্ট্রপতি হিসেবে তাঁর নির্বাচিত হওয়ার আকাঙ্ক্ষা, শক্তিশালী প্রতিদ্বন্দীরূপে নিজেকে তৈরি করা, ও গুপ্তহামলায় আক্রান্ত হবার পূর্বে বেশ কয়েকটি অঙ্গরাজ্যে তাঁর জয়লাভ। এছাড়া কালো শিক্ষার্থীদেরকে ইউনিভার্সিটি অফ আলাবামায় যেনো ভর্তি হতে না পারে সেজন্য তাঁর বাধাদানমূলক ‘বিদ্যালয়ের দোরেই ঠেকিয়ে দিলাম’ (‘in the schoolhouse door’) ধরনের প্রতিকী মনোভাবও উপস্থাপিত হয়েছে।

## নির্মাণ
যদিও আলাবামার একজন গভর্নরের ওপর ভিত্তি করে ছবিটির কাহিনী আবর্তিত, তবুও ছবিটির কাজ হয় যুক্তরাষ্ট্রের ক্যালিফোর্নিয়ায়। কারণ আলাবামার তৎকালীন গভর্নর ফব জেমস ছবিটির কাজ আলাবামায় করার ব্যাপারে সহযোগীতা করতে অস্বীকার করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এর চলচ্চিত্র
বিষয়শ্রেণী:জীবনীমূলক চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র‎
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৭২-এর পটভূমিতে চলচ্চিত্র
বিষয়শ্রেণী:অ্যালাবামার পটভূমিতে চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:১৯৬৩-এর পটভূমিতে চলচ্চিত্র
বিষয়শ্রেণী:১৯৫৮-এর পটভূমিতে চলচ্চিত্র
বিষয়শ্রেণী:১৯৭০-এর পটভূমিতে চলচ্চিত্র
বিষয়শ্রেণী:১৯৭৪-এর পটভূমিতে চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
জিয়া কারাঞ্জি

**জিয়া মারি কারাঞ্জি** () (২৯ জানুয়ারি, ১৯৬০ – ১৮ নভেম্বর, ১৯৮৬) একজন মার্কিন ফ্যাশন মডেল। তার কাজের সময় ছিলো ১৯৭০-এর দশকের শেষ থেকে ১৯৮০-এর দশকের শুরু পর্যন্ত। তার বাবা ছিলেন ইতালীয় আমেরিকান ও মা ছিলেন ওয়েলস বংশদ্ভূত আইরিশ আমেরিকান। কারো কারো মতে কারাঞ্জিকে বিশ্বের প্রথম সুপারমডেল হিসেবে ধরা হয়। যদিও এই উপাধিটি আরো যে সকল মডেলকে দেওয়া হয়েছিলো, তাদের মধ্যে আছেন, জেনিস ডিকিনসন, ডোরিয়া লি, এবং সিন্ডি ক্রফোর্ড; যাঁদের সবাইকে সেসময়ের ফ্যাশন ম্যাগাজিনগুলোর প্রচ্ছদে দেখা যেতো, কিন্তু পরবর্তীতে জিয়ার সাদৃশ্যতা অবলম্বন করায় তাদের সবাইকে ‘শিশু জিয়া’ (‘Baby Gia’) নামে অভিহিত করা হয়।

কারাঞ্জিকে বিখ্যাত ফ্যাশন ম্যাগাজিন *[[ভোগ (ম্যাগাজিন)|ভোগ]]*-এর একাধিক সংখ্যাসহ (*ভোগ* ১ এপ্রিল, ১৯৭৯; *ভোগ প্যারিস* এপ্রিল, ১৯৭৯; *অ্যামেরিকান ভোগ* আগস্ট ১৯৮০; *ভোগ প্যারিস* আগস্ট ১৯৮০; *ইতালীয় ভোগ* জানুয়ারি ১৯৮১) *[[কসমোপলিটান (ম্যাগাজিন)|কসমোপলিটান]]* ম্যাগাজিনেরও ১৯৮২-৮২ সালের একাধিক সংখ্যার প্রচ্ছদে দেখা গেছে।

হিরোইনে আসক্ত হবার পর কারাঞ্জির পেশাজীবনে অধঃপতন শুরু হয়। পরবর্তীতে তিনি এইচআইভি দ্বারা সংক্রমিত হন, ও এইডসে আক্রান্ত হয়ে মাত্র ২৬ বছর বয়সে এই ফ্যাশন মডেলের জীবনাবসান ঘটে। তার মৃত্যুর খবর ভালোভাবে প্রকাশিত হয় নি, এবং শুধুমাত্র ফ্যাশন শিল্পের সাথে জড়িত কয়েকজন মানুষ তার মৃত্যুর খবর জানতেন। বিখ্যাত নারীদের মধ্যে এইডস-এ আক্রান্ত হয়ে মারা যাবার ঘটনাগুলোর মধ্যেও কারাঞ্জিরটা অন্যতম। তার জীবন ও মৃত্যুর উপর ভিত্তি করে *[[জিয়া (চলচ্চিত্র)|জিয়া]]* নামের চলচ্চিত্রটি নির্মাণ করা হয়েছে। এখানে নাম ভূমিকায় অভিনয় করেছেন মার্কিন অভিনেত্রী অ্যাঞ্জেলিনা জোলি। ছবিটি ১৯৯৮ সালে এইচবিও-তে প্রচারিত হয়।

## মৃত্যু
কারাঞ্জি এইডসে আক্রান্ত হয়েছিলেন, যা ছিলো সে সময়ের নতুন প্রচারণা পাওয়া একটি রোগ। যখন তার অবস্থা খারাপ হতে থাকে তখন তাকে ফিলাডেলফিয়ার হ্যানিম্যান ইউনিভার্সিটি হসপিটালে ভর্তি করা হয়। তার মা দিন-রাত কারাঞ্জির সাথে থাকতেন, সেখানে কোনো দর্শকের প্রবেশের অনুমতি ছিলো না।

১৯৮৬ সালের ১৮ নভেম্বর, সকাল দশটায় কারাঞ্জি এইডস সংক্রান্ত জটিলতায় মৃত্যুবরণ করেন। তখন তার বয়স ছিলো ২৬ বছর। ২১ নভেম্বর, ফিলাডেলফিয়ার বাড়িতে দেহবশেষ সহকারে তার অন্তেষ্ট্রিক্রিয়া অনুষ্ঠিত হয়। অন্তেষ্টিক্রিয়া পরিচালক তার মাকে এইডস-এর ধ্বংসকামনায় এভাবে অন্তেষ্টিক্রিয়া করার পরামর্শ দেন। ফ্যাশন বিশ্বের কেউ সেখানে যোগ দেন নি, যদিও সপ্তাহ কয়েক পরে স্ক্যাভুলো মৃত্যুর খবর পেয়ে কারাঞ্জির মা'কে একটি ম্যাস কার্ড পাঠিয়েছিলেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৬০-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:মার্কিন নারী মডেল
বিষয়শ্রেণী:মার্কিন ফ্যাশন মডেল
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:এলজিবিটিকিউ মডেল
বিষয়শ্রেণী:২০শ শতাব্দীর মার্কিন নারী
বিষয়শ্রেণী:পেনসিলভেনিয়ার এলজিবিটিকিউ ব্যক্তি
বিষয়শ্রেণী:মার্কিন এলজিবিটিকিউ মডেল
বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২০শ শতাব্দীর মার্কিন ব্যক্তি
তল্লা আইড়

**আইড় মাছ** বা "আঁড় মাছ"  (বৈজ্ঞানিক নাম: ***Sperata aor***) (ইংরেজি: **long-whiskered catfish**) হচ্ছে **Sperata** গণের একটি স্বাদুপানির মাছ।

ভারত, বাংলাদেশ, নেপাল, মিয়ানমার, চীন, প্রভৃতি দেশের নদ-নদী, খাল-বিলে সুলভ।

## বর্ণনা
মাথা অবতল এবং তুন্ড গোলাকার। দেহের উপরের দিক নীলাভ কিন্তু নিচের দিক সাদা বর্ণের। পাখনা হলুদ ও কালো কিনারাযুক্ত।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।

## বহিঃসংযোগ

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুজলের মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:চীনের মাছ
বিষয়শ্রেণী:দক্ষিণ এশিয়ার স্বাদু পানির মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ওহম

[থাম্ব| কয়েকটি [রোধক। রোধকের রোধের মান এর গায়ে অঙ্কিত "কালার কোড" দ্বারা ও'মে প্রকাশ করা হয়। ]]
**ওহম** বা **ও'ম** (চিহ্ন: Ω, গ্রীক অক্ষর ওমেগা) হল রোধের SI বা আন্তর্জাতিক পদ্ধতির একক। বিখ্যাত জার্মান পদার্থবিজ্ঞানী ও গণিতবিদ জর্জ সায়মন ও'মের নামানুসারে এই এককের নামকরণ করা হয়েছে।

## সংজ্ঞা
কোন পরিবাহীর দুই প্রান্তের বিভব পার্থক্যেরমান ১ ভোল্ট হলে তার মধ্য দিয়ে যদি ১ অ্যাম্পিয়ার তড়িৎ প্রবাহ চলে তবে সেই পরিবাহকের রোধকে ওহম (Ω) বলে।

গাণিতিক ভাবে -

\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s} \cdot \mbox{C}^2} = \dfrac{\mbox{J}}{\mbox{s} \cdot \mbox{A}^2}=\dfrac{\mbox{kg}\cdot\mbox{m}^2}{\mbox{s}^3 \cdot \mbox{A}^2} =\dfrac{\mbox{HP}}{745.69 \cdot \mbox{A}^2}
এখানে,

:Ω = ওহম
:V = ভোল্ট
:A = অ্যাম্পিয়ার
:m = মিটার
:kg = কিলোগ্রাম
:s = সেকেন্ড
:C = কুলম্ব
:J = জুল
:S = সিমেন্স

বাস্তবক্ষেত্রে তড়িৎ ও ইলেকট্রনিক্সের জগতে শুধু ওহমই নয়, ওহমের বেশকিছু গুনিতকও ব্যবহৃত হয়। যেমন মিলিওহম, কিলোওহম, মেগাওহম, গিগাওহম ইত্যাদি। ।

★ রোধের মান যদি এক হাজার ওহমের সমান বা অতিক্রম করে তাহলে তাকে এক হাজার দিয়ে ভাগ করলে যে মান পাওয়া যায় তাকে ততো কিলো ওহমের রোধ বলা হয়। যেমনঃ
* ১০০০ ওহম = ১ কিলো ওহম।
* ৫৬০০০০ ওহম = ৫৬০০০০÷১০০০ = ৫৬০ ওহম।

★ রোধের মান যদি এক হাজার কিলো ওহম এর সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো মেগা ওহমের রোধ বলা হয়। যেমনঃ
* ১০০০০০০ ওহম = ১০০০০০০÷১০০০ = ১০০০
১০০০÷১০০০ = ১ মেগা ওহম (১০০০ কিলো ওহম)
* ৯৫০০০০০ ওহম = ৯৫০০০০০÷১০০০ = ৯৫০০
৯৫০০÷১০০০ = ৯.৫ মেগা ওহম।

★ রোধের মান যদি এক হাজার মেগা ওহমের সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো গিগা ওহমের রোধ বলা হয়। যেমনঃ
* ১০০০০০০০০০ ওহম = ১০০০০০০০০০÷১০০০ = ১০০০০০০
১০০০০০০÷১০০০ = ১০০০
১০০০÷১০০০ = ১ গিগা ওহম (১০০০ মেগা ওহম)
* ৫৪৬০০০০০০০ ওহম = ৫৪৬০০০০০০০÷১০০০ = ৫৪৬০০০০
৫৪৬০০০০÷১০০০ = ৫৪৬০
৫৪৬০÷১০০০ = ৫.৪৬ গিগা ওহম।

## রূপান্তর
তড়িৎ পরিবাহিতার এবং এডমিট্যান্সের এস আই একক হচ্ছে সিমেন্স (চিহ্ন: S)। এই সিমেন্সকে মো বলেও ডাকা হয়। মো হচ্ছে আসলে ইংরেজিতে ওহমকে বিপরীতক্রমে লিখে পাওয়া শব্দ (ohm → mho)। এর এককও ওহমের এককের বিপরীত - ℧।

## তথ্যসূত্র

## আরোও দেখুন
* ও'মের সূত্র
* রোধক
* রোধকত্ব
* তড়িৎ পরিবাহী

বিষয়শ্রেণী:তড়িৎ প্রকৌশল
বিষয়শ্রেণী:পদার্থবিজ্ঞান
বিষয়শ্রেণী:এসআই লব্ধ একক
ওমেগা

**ওমেগা** (চিহ্ন: Ω, গ্রিক ভাষায়: ω), এটি গ্রিক বর্ণমালার ২৪তম এবং শেষ অক্ষর। এই চিহ্নটি বাইবেলেও ব্যবহৃত হয়। একে ধংস এবং সবকিছুর শেষও বুঝানো যেতে পারে। এই অক্ষরের সঠিক উচ্চারণ হল oméga, গ্রিক ভাষায় একে ডাক হতো ò méga অর্থাৎ 'বড় O, লম্বা O' এবং এই শব্দসমষ্টিটি লেখা হতো ὦ μέγα।

**ওমেগা** ( বড় অক্ষর : **Ω**, ছোট হাতের অক্ষর : **ω** ; গ্রিক ὦ, পরে ὦ μέγα, আধুনিক গ্রিক ωμέγα) গ্রিক বর্ণমালার ২৪ তম এবং শেষ অক্ষর বর্ণ ইন গ্রিক সাংখ্যিক সিস্টেম / Isopsephy (, এটা ৮০০ মান শব্দ আক্ষরিক অর্থ হল "মহান হয়েছে ও "(ο *মেগা*, মেগা যার অর্থ" দুর্দান্ত "), Ο ο অ্যামক্রোনের বিপরীতে, যার অর্থ" সামান্য "ও"( *ও মিক্রন*, মাইক্রন অর্থ" সামান্য ")। 

ধ্বনিগত ভাষায়, প্রাচীন গ্রিক Ω একটি দীর্ঘ উন্মুক্ত মাঝারি ''ও'' , যা ব্রিটিশ ইংরেজি *কাঁচা* সাথে তুলনীয়। আধুনিক গ্রিক ভাষায়, Ω মিড ব্যাক গোলাকৃতি স্বর, যা অমিক্রন হিসাবে একই শব্দ। বর্ণ ওমেগা হয় প্রতিলিপি *o* বা শুধু *ও।*

## আরও দেখুন
* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রিক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

## তথ্যসূত্র

* গ্রিক বর্ণমালা

বিষয়শ্রেণী:গ্রিক অক্ষর
বিষয়শ্রেণী:স্বরবর্ণ
একচেটিয়া পুঁজি

থাম্ব|ডান|কার্টুন চিত্রটিতে একচেটিয়া পুঁজিবাদীদের মার্কিন যুক্তরাষ্ট্রের কংগ্রেসের ক্রিয়াকলাপ পর্যবেক্ষণ চিত্রিত ক্রা হয়েছে।
**একচেটিয়া পুঁজি** ) হল একটি বিশাল কর্পোরেশন কিংবা এরূপ কর্পোরেশনগুলির একটি সংঘ, পুঁজিপতিদের একটি যোগসাজশ। এই পুঁজিপতিরা কোন এক বা অপর পণ্যের উৎপাদন ও বিক্রয়ের বৃহত্তর অংশকে কেন্দ্রীভূত করে নিয়ে প্রতিযোগিতাকে সীমিত করে এবং একচেটিয়া অধিকার লাভ করে, অর্থাৎ একচেটিয়া দরে পণ্য বিক্রয় করে একচেটিয়া মুনাফা অর্জন করে।

## তথ্যসূত্র

বিষয়শ্রেণী:অর্থনীতি
বিষয়শ্রেণী:অসম্পূর্ণ
বিষয়শ্রেণী:মার্কসবাদী তত্ত্ব
বিষয়শ্রেণী:পুঁজিবাদ
বিষয়শ্রেণী:একচেটিয়া বাজার
ভানু বন্দ্যোপাধ্যায়

**ভানু বন্দ্যোপাধ্যায়** (২৬ আগস্ট ১৯২০ - ৪ মার্চ ১৯৮৩) পশ্চিমবঙ্গের বাংলা চলচ্চিত্রের অত্যন্ত জনপ্রিয় অভিনেতা। বিশেষ করে বাংলা চলচ্চিত্রের ইতিহাসে হাস্যকৌতুকময় অভিনয়ের ক্ষেত্রে তিনি ছিলেন দিকপাল।
অসাধারন কাজে নিয়োজিত হয়ে তিনি অজ্ঞাত বিপ্লবী হয়ে রইলেন। ভারত বাসী কেন ,পশ্চিমবঙ্গ বাসী জানেন কতটুকু? দেশ স্বাধীন ইতিহাসে তার নাম সংযুক্ত হয়নি।

## প্রাথমিক জীবন
ভানু জন্মেছিলেন মুন্সীগঞ্জ জেলার বিক্রমপুরে ১৯২০ সালের ২৬শে আগস্ট। ঢাকার সেন্ট গ্রেগরি’স হাই স্কুল এবং জগন্নাথ কলেজে শিক্ষা শেষ করে কলকাতায় আসেন ১৯৪১ সালে। এখানে এসে তিনি আয়রন এন্ড স্টীল কম্পানি নামে একটি সরকারি অফিসে যোগ দেন এবং বালীগঞ্জের অশ্বিনী দত্ত রোডে তার বোনের কাছে দু’বছর থাকার পর টালিগঞ্জের চারু অ্যাভিন্যু-তে বসবাস শুরু করেন।

## অভিনয় জীবন
ভানুর অভিনয়-জীবন শুরু হয় ১৯৪৭-এ, ‘জাগরণ’ ছবির মাধ্যমে। সেই বছরই ‘অভিযোগ’ নামে অন্য একটি ছবি মুক্তি পায়। এরপর ধীরে ধীরে ছবির সংখ্যা বাড়তে থাকে, যার মধ্যে উল্লেখযোগ্য হল ‘মন্ত্রমুগ্ধ’(১৯৪৯), ‘বরযাত্রী’(১৯৫১) এবং ‘পাশের বাড়ি’(১৯৫২)। ১৯৫৩ সালে মুক্তি পেল ‘সাড়ে চুয়াত্তর’, এবং বলা যেতে পারে যে এই ছবির মাধ্যমেই ভানু দর্শকদের নিজের অভিনয়ের গুণে আকৃষ্ট করা শুরু করেন। এর পরের বছর মুক্তি পায় ‘ওরা থাকে ওধারে’। ১৯৫৮ সালটিতে মুক্তি পাওয়া অনেক ছবির মধ্যে দু’টি ছিল ‘ভানু পেল লটারি’এবং ‘যমালয়ে জীবন্ত মানুষ’।১৯৫৯-এ মুক্তি পায় ‘পার্সোনাল অ্যাসিস্ট্যান্ট" এই ছবিতে ভানু নায়কের ভূমিকায় অভিনয় করেন, বিপরীতে ছিলেন রুমা গুহঠাকুরতা। ১৯৬৭ সালে মুক্তিপ্রাপ্ত ‘৮০তে আসিও না’ ছবিটিতেও ভানু নায়কের ভূমিকায় অভিনয় করেন, এবং এখানেও ওনার বিপরীতে ছিলেন রুমা দেবী।১৯৬৭ সালে ভানুর আরো একটি ছবি মুক্তি পায়, ‘মিস প্রিয়ংবদা’ – যেখানে উনি চরিত্রের প্রয়োজনে মহিলা
সেজে অভিনয় করেন। এখানে ওনার বিপরীতে ছিলেন লিলি চক্রবর্তী।
ভানুর ‘ভানু গোয়েন্দা জহর অ্যাসিস্ট্যান্ট’ ছবিটি মুক্তি পায় ১৯৭১ সালে। ভানুর শেষ ছবি ‘শোরগোল’ মুক্তি পেয়েছিল ১৯৮৪-তে। কিছুদিন পরেই উনি পরলোকগমন করেন।

## চলচ্চিত্রের তালিকা

## তথ্যসূত্র

## বহিঃসংযোগ

* দাপ্তরিক ওয়েবসাইট
* 

বিষয়শ্রেণী:বাঙালি অভিনেতা
বিষয়শ্রেণী:বাঙালি কৌতুকাভিনেতা
বিষয়শ্রেণী:১৯২০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:কলকাতার অভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ঢাকার ব্যক্তি
বিষয়শ্রেণী:২০শ শতাব্দীর কৌতুকাভিনয়শিল্পী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:ব্রিটিশ ভারতের অভিনেতা
বিষয়শ্রেণী:ঢাকার অভিনেতা
বারি মাল্টা ১

**বারি মাল্টা ১** বাংলাদেশে উদ্ভাবিত একপ্রকার মাল্টা ফল (grapefruit)। এটির স্বাদ ও গন্ধ দেশী বা সাধারণ মাল্টার চেয়ে ভাল। বাংলাদেশের পাহাড়ী এলাকা বারি মাল্টা ১ এর চাষাবাদের জন্য বিশেষভাবে উপযোগী। ভিটামিন সি সমৃদ্ধ মাল্টা একটি সুস্বাদু ফল। সাইট্রাস ফলের মধ্যে এটি অন্যতম জনপ্রিয় ফল। পাহাড়ি ঢালু জমিতে মাল্টা চাষ ভালো হয়ে থাকে। খাগড়াছড়ি পাহাড়ি কৃষি গবেষণা কেন্দ্রের বিজ্ঞানীরা ২০০৩ খ্রীস্টাব্দে বারি মাল্টা উদ্ভাবন করেন। এর বীজ **বারি মাল্টা ১** নামে জাতীয় বীজ বোর্ডের অনুমোদন লাভ করেছে। বীজ ও কলম দু’ভাবেই মাল্টার চাষ করা যায়। অক্টোবর মাসে শুরু হয়ে নভেম্বর মাসের শেষ পর্যন্ত মাল্টা গাছে থাকে। খাগড়ছড়ি জেলার বিভিন্ন এলাকায় বারি মাল্টা চাষ করা হচ্ছে।

বিষয়শ্রেণী:বাংলার ফল
বিষয়শ্রেণী:বাংলাদেশের ফল
মাহে নও

**মাহে নও** পূর্ব পাকিস্তানের একটি সচিত্র বাংলা মাসিক পত্রিকা। মাহে নও উর্দু শব্দ। অর্থ-নতুন মাস বা নতুন কথা (ভাবার্থে)।  পাকিস্তান প্রতিষ্ঠার পর পাকিস্তানি ভাবধারা এবং উভয় অংশের মধ্যে ঐক্য ও সংহতি রক্ষায় নিয়োজিত পত্রিকাসমূহের মধ্যে মাহে নও অন্যতম। সাধু-চলিত রীতির বাইরে আরবি-ফার্সি-উর্দু-তুর্কি শব্দ সহযোগে ভিন্ন ধারার বাংলা এই পত্রিকায় প্রকাশ হত।

## প্রকাশকাল
এটি তদানীন্তন পূর্ব পাকিস্তানের রাজধানী ঢাকা থেকে প্রকাশিত হতো। এপ্রিল ১৯৪৯ থেকে নভেম্বর ১৯৭১ পর্যন্ত পত্রিকাটি নিয়মিত প্রকাশিত হয়। ১৯৭১-এর ১৬ ডিসেম্বর বাংলাদেশের অভ্যূদয়ের পর "মাহে নও" আর প্রকাশিত হয় নি। এই পত্রিকার প্রথম সংখ্যা পশ্চিম পাকিস্তান থেকে প্রকাশিত হয় আবদুর রশিদের সম্পাদনায় ১৩৫৫ বঙ্গাব্দের চৈত্র মাসে। পত্রিকায় এপ্রিল ১৯৪৯ তারিখও লেখা হয়েছিলো। ভোলানাথ বাসক কর্তৃক শ্রীকান্ত প্রেস, ৫ নয়া বাজার ঢাকা থেকে মুদ্রিত এবং পাকিস্তান পাবলিকেশন্স-এর পক্ষে এম, আরশাদ হোসেন কর্তৃক করাচী থেকে প্রকাশিত হতো। কিন্তু পূর্বপাকিস্তান থেকে মুদ্রণ, আর পশ্চিম পাকিস্তান থেকে প্রকাশন,- বেশিদিন এই নিয়ম মানা সম্ভব হয় নি। ফলে প্রথম বর্ষ ৬ সংখ্যা ঢাকা থেকেই প্রকাশিত হয়। ঢাকা আগমন সম্পর্কে ঐ সংখ্যায় (ভাদ্র ১৩৫৬) বলা হয়:

## সম্পাদনা
উদ্বোধনী সংখ্যার সম্পাদক ছিলেন আবদুর রশিদ। এ পত্রিকার সম্পাদকের দায়িত্ব যারা পালন করেছেন তাদের মধ্যে আছেন মিজানুর রহমান, মুহাম্মাদ মনসুরউদ্দীন, কবি আবদুল কাদির এবং কবি তালিম হোসেন।

## লেখকবৃন্দ
মাহে নও পত্রিকায় অনেক খ্যাতনামা ব্যক্তিরা লেখালেখি করেছেন। এদের মধ্যে রয়েছেন মুহম্মদ আবদুল হাই, মুহম্মদ শহীদুল্লাহ, মুহম্মদ এনামুল হক, মুহম্মদ মনসুর উদ্দিন, জসীম উদ্ দীন, সুফিয়া কামাল, আবুল ফজল, আবদুল করিম সাহিত্যবিশারদ, মোহাম্মদ আকরম খাঁ, বন্দে আলী মিয়া, আহমদ শরীফ, সিকান্দার আবু জাফর, গোলাম মোস্তফা, মোহাম্মদ ওয়াজেদ আলী, আবু রুশদ, শামসুর রাহমান, ফররুখ আহমদ, সৈয়দ শামসুল হক প্রমুখ।

## তথ্যসূত্র


বিষয়শ্রেণী:বাংলা ভাষার সংবাদপত্র
বিষয়শ্রেণী:বাংলা সাহিত্য পত্রিকা
বিষয়শ্রেণী:ঢাকার সংবাদপত্র
বিষয়শ্রেণী:বাংলাদেশের বিলুপ্ত সংবাদপত্র
বিষয়শ্রেণী:১৯৪৯-এ পাকিস্তানে প্রতিষ্ঠিত
বিষয়শ্রেণী:বাংলা ভাষার ম্যাগাজিন
বিষয়শ্রেণী:বাংলাদেশের বিলুপ্ত ম্যাগাজিন
বিষয়শ্রেণী:পাকিস্তানের বিলুপ্ত ম্যাগাজিন
বিষয়শ্রেণী:সরকারি প্রকাশনা
বিষয়শ্রেণী:১৯৪৯-এ প্রতিষ্ঠিত ম্যাগাজিন
বিষয়শ্রেণী:১৯৭১-এ পাকিস্তানে বিলুপ্ত